Na temelju članka 7. [Odluke o stipendiranju studenata s područja Općine Virje](https://kckzz.hr/wp-content/uploads/2016/10/Odluka-o-stipendiranju-studenata.pdf) („Službeni glasnik Koprivničko-križevačke županije“ broj 24/20) i Odluke o broju i visini stipendija te strukama od značaja za Općinu Virje (KLASA: 604-02/25-01/05, URBROJ: 2137-18-02/02-25-1 od 24. rujna 2025.) Povjerenstvo za stipendiranje studenata s područja Općine Virje raspisuje

**J A V N I    N A T J E Č A J
za dodjelu studentskih stipendija studentima/icama
s područja Općine Virje za 2025/26 akademsku godinu**

**I.**

Općina Virje (u daljnjem tekstu: Općina) putem Povjerenstva za stipendiranje studenata s područja Općine Virje (u daljnjem tekstu: Povjerenstvo) raspisuje Javni natječaj za dodjelu studentskih stipendija studentima s područja Općine Virje za 2025./2026. akademsku godinu (u daljnjem tekstu: Natječaj) za 3 (tri) studenta/ice s područja Općine i to za:

* student medicine za zvanje doktor medicine
* student za zvanje magistar muzike.

Izrazi koji se koriste u ovom natječaju, a imaju rodno značenje koriste se neutralno i odnose se jednako na muški i ženski rod.

**II.**

Pravo sudjelovanja na natječaju za dodjelu stipendije ima student/ica koji:

* je redovni student sveučilišnog studija medicine odnosno redovni student sveučilišnog studija muzike
* je državljanin Republike Hrvatske,
* ima prebivalište na području Općine u neprekidnom trajanju od najmanje 2 godine prije objave javnog natječaja za dodjelu stipendija,
* ima status redovnog studenta na preddiplomskom ili diplomskom sveučilišnom studiju, integriranom preddiplomskom i diplomskom sveučilišnom studiju, preddiplomskom stručnom studiju ili specijalističkom diplomskom stručnom studiju,
* student koji zajedno s članovima kućanstva nema nepodmirenih obveza prema proračunu Općine,
* student koji je u akademskoj godini za koju se prijavljuje na javni natječaj redovno upisao višu godinu studija u odnosu na prethodnu akademsku godinu,
* student koji je upisan na studij koji je od interesa za Općinu i za koji se raspisuje natječaj.

Pravo sudjelovanja na natječaju nema pravo onaj student koji je promijenio studij bez završetka prethodno upisanog te onaj koji nema redovni upis semestara.

**III.**

Stipendija u visini 200,00 (dvjesto) eura isplaćivat će se mjesečno za razdoblje od 1. listopada 2025. godine do 30. rujna 2026. godine.

Stipendija se studentu odobrava za jednu akademsku godinu uz obvezu ispunjenja uvjeta propisanih ovom [Odlukom o stipendiranju studenata s područja Općine Virje („Službeni glasnik Koprivničko-križevačke županije“ broj 24/20.) (u daljnjem tekstu: Odluka).](https://kckzz.hr/wp-content/uploads/2016/10/Odluka-o-stipendiranju-studenata.pdf)

Financijska sredstva za isplatu stipendija osiguravaju se u proračunu Općine u razdjelu kreditiranje i stipendiranje studenata.

**IV.**

Za sudjelovanje na javnom natječaju potrebno je priložiti sljedeću dokumentaciju:

* ispunjen i potpisan obrazac prijave na javni natječaj,
* dokaz da je prvi puta redovno upisana akademska godina za koju se dodjeljuje stipendija iz kojeg je vidljiv smjer, studijska grupa i godina studija/semestar upisa (preslika indeksa, uvjerenje, potvrda ili drugi odgovarajući dokument)
* prijepis ocjena iz prethodne akademske godine, odnosno za studente prve godine presliku svjedodžbe završnog razreda srednje škole i završnog ispita, presliku svjedodžbe o državnoj maturi i presliku potvrde o položenim ispitima državne mature,
* preslika osobne iskaznice (obje strane),
* uvjerenje o prebivalištu ukoliko podaci o trajanju prebivališta nisu vidljivi iz osobne iskaznice,
* potvrdu ili drugi dokaz koji se dokazuje uspjeh postignut na državnim i/ili međunarodnim natjecanjima tijekom srednje škole ili dosadašnjeg studija,
* pisanu izjavu o broju članova kućanstva,
* izjavu studenta da nije istovremeno korisnik neke druge stipendije ili studentskog kredita, odnosno da će odustati od korištenja druge stipendije ili studentskog kredita, ako ostvari pravo na stipendiju temeljem ove Odluke,
* potvrdu, rješenje, uvjerenje ili drugu ispravu nadležnog tijela ili izjavu, kojima se dokazuje

 status da je: student korisnik osobne invalidnine ili dijete poginulog ili nestalog hrvatskog

 branitelja iz Domovinskog rata ili dijete hrvatskog ratnog vojnog invalida iz Domovinskog

 rata u visini 80 % invaliditeta ili dijete samohranog roditelja ili da je dijete čija su oba

 roditelja umrla, i da ima člana kućanstva koji redovito, ukoliko se student poziva na te

 kriterije prilikom prijave.

**V.**

Kriteriji za utvrđivanje Liste reda prvenstva su:

* uspjeh u školovanju, odnosno studiju,
* ostvareno pravo na stipendiranje u prethodnoj akademskoj godini,
* pojedinačne nagrade osvojene na državnim i/ili međunarodnim natjecanjima tijekom srednje škole, odnosno tijekom dosadašnjeg studija,
* volontiranje,
* socijalni status i druge socijalne prilike u obitelji.

**VI.**

Po utvrđivanju Liste reda prvenstva i proteku roka za prigovor, Općinska načelnica će donijeti odluku o dodjeli stipendija za 2025/26. godinu te će se zaključiti ugovor s utvrđenim pravima i obvezama sukladno Odluci. Obvezni prilog ugovoru je bjanko zadužnica na iznos 2000,00 eura koju korisnik predaje prilikom potpisa ugovora.

 **VII.**

Korisnik stipendije koji redovno upiše višu godinu studija kao redovan student, oslobađa se u potpunosti od obveze vraćanja primljenog iznosa stipendije, ukoliko do 31. studenog tekuće godine za prethodnu akademsku godinu za koju je primao stipendiju o tome dostavi dokaz Jedinstvenom upravnom odjelu.

Ukoliko korisnik stipendije pravovremeno ne dostavi dokumentaciju potrebnu za oslobođenje obveze vraćanja primljenog iznosa stipendije, bit će u obvezi povrata ukupno primljenog iznosa stipendije, sukladno odredbama Odluke.

**VIII.**

Prijave na natječaj dostavljaju se poštom ili osobno na adresu: Općina Virje, Đure Sudete 10, Virje s naznakom „Natječaj za dodjelu studentskih stipendija za 2025/26“.

Prijave na natječaj primaju se u natječajnom roku od 1. listopada 2025. godine do zaključno 31. listopada 2025. godine.

Prijave se smatraju valjanim ako su podnesene u natječajnom roku, zajedno s dokumentacijom iz točke IV. ovog natječaja.

Prijave s nepotpunom dokumentacijom ili prijave koje ne budu podnesene u propisanom roku neće se razmatrati.

Rezultati natječaja, odnosno Lista reda prvenstva, biti će objavljeni na službenim internetskim stranicama Općine u primjerenom roku od dana od dana završetka Natječaja.

KLASA: 604-02/25-01/05
URBROJ: 2137-18-03/03-24-2
Virje, 24. rujna 2025.

 **Povjerenstvo za stipendiranje studenata s područja Općine Virje**